માનવમિત્ર, અમદાવાદ : છેલ્લા કેટલાક દિવસોથી ઉત્તર ભારતીયોનાં પલાયનના સમાચારોએ દેશને હલાવીને મૂકી દીધો છે. સાબરકાંઠામાં થયેલ ઘટના બાદ ઉત્તર ભારતીયો પર અહીં હુમલા થઇ રહ્યા હતા જેને કારણે લોકો ગુજરાત છોડી ભાગી રહ્યા હતા. આ ઘટના બાદ સોમવારે ગુજરાત અને ઉત્તર પ્રદેશના મુખ્યમંત્રીએ લખનૌમાં બેઠક યોજી હતી. ગુજરાતના મુખ્યમંત્રી વિજય રૂપાણી અને ઉત્તર પ્રદેશનાં મુખ્યમંત્રી યોગી આદિત્યનાથ વચ્ચે લખનૌમાં બેઠક યોજાઈ હતી.